ועדת הכספים, כנסת 25, פרוטוקול מספר 209, 2023-09-12 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אני מבקש כמה דברים

משה גפני:  דבר ראשון, אני רוצה לקדם בברכה את חברינו ולדימיר בליאק בברכת ברוך רופא חולים

משה גפני:  ברוך הבא

משה גפני:  שתהיה לך רפואה שלמה במהרה

משה גפני:  דיברנו גם בטלפון ואני בשם כל החברים מברך אותך בברכת החלמה מהירה

משה גפני:      דיברנו על נושא התשלומים מהקורונה לעצמאים, שלא יהיו עיקולים, שתהיה ועדת חריגים וכל מה שנלווה לעניין הזה

משה גפני:  אני לא יודע אם זה נעשה או לא, אבל חבר הכנסת ינון אזולאי שלח מכתב, וביקשתי את המכתב הזה גם לשר האוצר

משה גפני:  המכתב מביא לידי ביטוי את כל מה שדיברנו – גם נושא העיקולים, גם פריסת התשלומים - - -     

ינון אזולאי: שאפשר יהיה לערער

משה גפני: כן

משה גפני:  אני לא יודע בדיוק איפה עומד הנושא הזה, אבל יש עצמאים שאצלם זה פוגש את המציאות הקשה ביותר שיכולה להיות

משה גפני:  כולנו קיבלנו פניות וטלפונים בעניין הזה, ואני מבקש ממנהל הוועדה לקבל תשובות לישיבה הבאה על המכתב, על הפניות ועל ההחלטה של הוועדה

משה גפני:  אני רוצה לדעת מה עשתה רשות המיסים גם בנושא העיקולים

משה גפני:  שמעתי בתקשורת שהם ייתנו לערער וכולי, ומתעלמים מכל הפניות שלנו

משה גפני:  אני מבקש שבישיבה הבאה יבוא נציג מרשות המיסים, ויגיד מה נעשה עם העצמאים גם בעניין ועדת החריגים

ולדימיר בליאק: מה היקף האירוע? כמה עוד נשארו? מה הסכומים? עסקתי בזה בקדנציה הקודמת, השגתי מספר דחיות וגם ביטול ריבית

משה גפני: הייתה לנו החלטה, והיה גם מכתב של ינון

משה גפני:  בסוף, אנחנו שומעים בתקשורת שעושים משהו, אני לא יודע אפילו בדיוק מה

ינון אזולאי: בעניין הזה אני רוצה להתייחס

ינון אזולאי:  אני חייב להגיד שגילי תמיר היא אחת שעושה באמת למען האזרח ברשת ב'

ינון אזולאי:  היא הרימה את זה, והיא העירה את תשומת ליבי בעניין חוץ מעצמאים שהתקשרו ושלחו מכתבים

ינון אזולאי:  פניתי לשר האוצר, כמו שאמרת, הרב גפני

ינון אזולאי:  הרי דיברת איתי ואמרת לי לפנות לשר, כדי לראות מה התגובות שלו, כולל של רשות המיסים

ינון אזולאי:  קיבלתי תשובה בעל פה שהכול בסדר, אבל כשהם ראו את הנתונים – הם אפילו לא פתחו את האפשרות לערער

ינון אזולאי:  הייתה מלחמה איתם, ובסופו של דבר גילי הוכיחה להם באותו ובמופתים שלא הייתה אפשרות בכלל לערער

ינון אזולאי:  לא פתחו את האפשרות לערער

ינון אזולאי:  הם הסכימו על שבוע, ואתמול הם פתחו לכל העצמאים את האפשרות לערער על החזר המענק שלהם

ינון אזולאי:  לא קיבלתי תשובה האם שחררו להם את העיקול על החשבונות

משה גפני: ינון, אני מבקש שהם יבואו לכאן בישיבה הבאה

ינון אזולאי: חשוב שהם ייתנו לנו תשובה על המענקים הקודמים, כי גם שם הם לא פתחו את האפשרות לערער

ולדימיר בליאק: איזה מענקים קודמים?     

ינון אזולאי: מדובר במענק הקורונה האחרון, והרי גם לפני זה היו מענקים, ועיקלו את החשבונות

ולדימיר בליאק: אתה מדבר על האומיקרון?     

ינון אזולאי: כן

ינון אזולאי:  התברר שהם אף פעם לא פתחו את האפשרות לערער

ולדימיר בליאק: הייתה שם ועדה, אבל היא הייתה מאוד חלשה

ינון אזולאי: הם לא פתחו את האפשרות לערער, וזה האבסורד הגדול

משה גפני: ינון, אנחנו נעשה את זה בשבוע הבא

ולדימיר בליאק: יש שם אירוע, שבעיניי יהיה מאוד קשה לפתור אותו

ולדימיר בליאק:  מי שקיבל בניגוד לחוק, יצטרך להחזיר, אבל צריך לאפשר לערער, ולתת פריסה נוחה

ינון אזולאי: זה מה שהם ביקשו, וביקשו גם ועדת חריגים שהם לא הקימו

ולדימיר בליאק: אין שם קנסות ואין ריביות

ינון אזולאי: בחוק כתוב שצריכה להיות ועדת חריגים, והם לא הקימו אותה

משה גפני: קיבלתי מכתב – ולדימיר, אתם הכנתם אותו: ולדימיר, רביבו, קרויזר

ינון אזולאי: אני לא חתום, אבל אני מצטרף

ינון אזולאי:  לא הספקתי בגלל בעיות טכנולוגיות

משה גפני: גם אתה, גם עאידה תומא סלימאן ומיכל שיר

משה גפני:  נאמר שאתם מבקשים לקיים דיון על תקצוב הרשויות המקומיות ברעידות אדמה

משה גפני:  אני מתכוון לקיים את הדיון הזה

משה סולומון: גם אני מצטרף לזה

ולדימיר בליאק: ביקשנו לקיים את הדיון בהקשר התקציבי, ולא בהקשר המוכנות

ולדימיר בליאק:  המוכנות נוגעת לוועדת הפנים

משה גפני: דיון על התקצוב של הרשויות המקומיות

משה גפני:  אני אחפש זמן לשים את זה בסדר-היום

משה גפני:  זה באמת נושא קריטי

ולדימיר בליאק: אני אגיד לך למה ביקשתי, רק במשפט

ולדימיר בליאק:  היו דיונים גם בקדנציה הקודמת בוועדת הפנים ובוועדות נוספות, והוקצו כספים

ולדימיר בליאק:  אני לא בטוח שבסופו של דבר הם הגיעו

ולדימיר בליאק:  למשל, למיגון מבני ציבור

ולדימיר בליאק:  היו שם מיליארדי שקלים, אבל בפועל יישמו איזשהו סכום מצחיק

משה גפני: אני אשתדל לקיים את הדיון הזה, ונראה מתי

משה גפני:  ולדימיר, רצית להגיד משהו?     

ולדימיר בליאק: כן

ולדימיר בליאק:  לפני שאנחנו נכנסים לשגרת הוויכוחים והעימותים, אני רוצה לומר שעברתי בחודש האחרון ועדיין עובר תקופה לא דרמטית, אבל מאתגרת יחסית

ולדימיר בליאק:  מאוד התרגשתי לקבל שיחות טלפון, מסרונים וחיזוקים מהחברים בכנסת, גם מהקואליציה וגם מהאופוזיציה

ולדימיר בליאק:  גם ממך, מינון, ומעוד הרבה מאוד חברים, באמת בלי שום הבדל

ולדימיר בליאק:  בעיניי זה מאוד מרגש

ולדימיר בליאק:  חשוב שגם בתוך כל האירוע שאנחנו עוברים פה בחודשים האחרונים, אנחנו נשארים בני אדם וקולגות

ולדימיר בליאק:  בעיניי מאוד חשוב לשמור על זה, ותודה רבה

משה גפני: תודה רבה, רפואה שלמה

משה גפני:       אנחנו עוברים לסעיף הראשון בסדר-היום: הצעת רשימת מוסדות ציבור לעניין סעיף 46 לפקודת מס הכנסה

משה גפני:  ארז אורעד, בבקשה

ארז אורעד: בוקר טוב לכולם, אני מתכבד להביא לאישור ועדת הכספים המלצה לאישור מוסדות ציבור לעניין סעיף 46 לפקודת מס הכנסה, ברשימה שסימנה 2023 – 003956

ארז אורעד:  דרך אגב, הרשימה הזאת מפורסמת באתר של ועדת הכספים, ולכן יש חשיבות להקראה

ארז אורעד:  לשיקולכם

משה גפני: יש שאלות לחברים? יש מכתב של בני למקין, שאומר שלכל הגופים ברשימה יש אישור ניהול תקין, או אישור בדבר הגשת מסמכים

משה גפני:  הם נמצאים היום ביום עיון או ביום השתלמות ועל כל פנים, ביקשתי לא לדחות את הישיבה פעם נוספת

משה גפני:  כבר דחינו מהפעם הקודמת

משה גפני:  ארז, יש לך מה להוסיף בעניין הזה? לחברים אין שאלות

ארז אורעד: אין לי מה להוסיף, חוץ מאשר ברכה לשנה טובה, מתוקה ומבורכת

ארז אורעד:  אחדות לכולנו, לכל עם ישראל

משה גפני: תכלה שנה וקללותיה, תחל שנה וברכותיה

ארז אורעד: זה בדיוק לעניין עכשיו

משה גפני: הייתה שנה קשה מאוד

משה גפני:  מאוד קשה בכל תחום

ארז אורעד: מפה יש רק לאן לעלות

משה גפני: נכון

משה גפני:  מי בעד אישור הרשימה, ירים את ידו

משה גפני:  מי נגד, מי נמנע

משה גפני: אושרה

משה גפני: הרשימה אושרה

משה גפני:  תודה רבה לכולם, הישיבה נעולה

ארז אורעד: תודה רבה לכולם